CELEX: 62005TA0042
Language: el
Date: 2008-09-10 00:00:00
Title: Υπόθεση T-42/05: Απόφαση του Πρωτοδικείου της 10ης Σεπτεμβρίου 2008 — Williams κατά Επιτροπής (Πρόσβαση στα έγγραφα — Κανονισμός (ΕΚ) 1049/2001 — Προπαρασκευαστικά έγγραφα σχετικά με την έκδοση της οδηγίας 2001/18/ΕΚ για τους ΓΤΟ — Μερική άρνηση πρόσβασης — Σιωπηρή άρνηση πρόσβασης — Εξαιρέσεις σχετικές με την προστασία των εμπορικών συμφερόντων, την προστασία των διεθνών σχέσεων και την προστασία της διαδικασίας λήψης αποφάσεων — Υποχρέωση αιτιολογίας)

25.10.2008   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 272/16
            
         Απόφαση του Πρωτοδικείου της 10ης Σεπτεμβρίου 2008 — Williams κατά Επιτροπής
   (Υπόθεση T-42/05) (1)
   
   (Πρόσβαση στα έγγραφα - Κανονισμός (ΕΚ) 1049/2001 - Προπαρασκευαστικά έγγραφα σχετικά με την έκδοση της οδηγίας 2001/18/ΕΚ για τους ΓΤΟ - Μερική άρνηση πρόσβασης - Σιωπηρή άρνηση πρόσβασης - Εξαιρέσεις σχετικές με την προστασία των εμπορικών συμφερόντων, την προστασία των διεθνών σχέσεων και την προστασία της διαδικασίας λήψης αποφάσεων - Υποχρέωση αιτιολογίας)
   (2008/C 272/29)
   Γλώσσα διαδικασίας: η αγγλική
   Διάδικοι
   
      Προσφεύγουσα: Rhiannon Williams (Βρυξέλλες, Βέλγιο) (εκπρόσωποι: S. Crosby, C. Bryant, solicitors, και R. Lang, avocat)
   
      Καθής: Επιτροπή των Ευρωπαϊκών Κοινοτήτων (εκπρόσωποι: C. Docksey και P. Costa de Oliveira)
   Αντικείμενο
   Ακύρωση της αποφάσεως της Επιτροπής της 19ης Νοεμβρίου 2004 με την οποία απορρίφθηκε εν μέρει το αίτημα της προσφεύγουσας να λάβει γνώση ορισμένων εγγράφων σχετικά με τις προπαρασκευαστικές εργασίες της νομοθεσίας για τους γενετικά τροποποιημένους οργανισμούς
   Διατακτικό
   Το Πρωτοδικείο αποφασίζει:
   
               1)
            
            
               Παρέλκει να κριθεί το ζήτημα της νομιμότητας της αποφάσεως της Επιτροπής της 19ης Νοεμβρίου 2004 με την οποία απορρίφθηκε εν μέρει το αίτημα της Rhiannon Williams να λάβει γνώση ορισμένων εγγράφων σχετικά με τις προπαρασκευαστικές εργασίες της νομοθεσίας για τους γενετικά τροποποιημένους οργανισμούς, καθόσον η απόφαση αυτή ισοδυναμεί με σιωπηρή άρνηση πρόσβασης στα προπαρασκευαστικά έγγραφα που συνέταξε η γενική διεύθυνση (ΓΔ) «Εμπόριο» της Επιτροπής, σχετικά με την έκδοση της οδηγίας 2001/18/ΕΚ του Ευρωπαϊκού Κοινοβουλίου και του Συμβουλίου, της 12ης Μαρτίου 2001, για τη σκόπιμη ελευθέρωση γενετικώς τροποποιημένων οργανισμών στο περιβάλλον και την κατάργηση της οδηγίας 90/220/ΕΟΚ του Συμβουλίου.
            
         
               2)
            
            
               Ακυρώνει την απόφαση της Επιτροπής της 19ης Νοεμβρίου 2004 καθό μέρος αυτή απέρριψε σιωπηρά το αίτημα πρόσβασης σε άλλα προπαρασκευαστικά έγγραφα σχετικά με την έκδοση της οδηγίας 2001/18, πλην εκείνων που συνέταξε η ΓΔ «Εμπόριο».
            
         
               3)
            
            
               Απορρίπτει την προσφυγή κατά τα λοιπά.
            
         
               4)
            
            
               Η Επιτροπή φέρει τα δικαστικά έξοδά της καθώς και το ήμισυ των δικαστικών εξόδων της Williams.
            
         
      (1)  EE C 93 της 16.4.2005.